
Jeg er blevet venner med en som har udnyttet min bedste veninde og jeg ved ikke hel hvad jeg skal gøre for vores klasselærer synes at jeg og hende der har udnyttet arbejde godt sammen. Problemet er at vi skal skifte skole om et år og vi skal deles op i klasse for vi er 5 piger klassen så der skal være 2 piger i en af klasserne og 3 piger i den anden og jeg gider ikke at komme sammen med hende alene i en klasse også. Hvad skal jeg gøre? 

Plz svar 

 
Hvad skal jeg gøre
==================



Hey du! 

Det lyder virkelig
til at være noget, som fylder meget hos dig. Jeg kan ikke lade være med at
tænke, at det må være hårdt, at det fylder så meget, hvem du skal gå i klasse
med om et år?   

Jeg kan sagtens forstå, at du gerne vil være en god veninde for din
bedsteveninde. Men ud fra dit brev, så lyder det lidt som om, at du bruger
meget energi på en kamp, som ikke er din?   

Du behøver jo ikke at ignorere hende, der har udnyttet din veninde, men du
behøver heller ikke at have noget med hende at gøre. Det jeg mener er, at hun
kan jo sagtens bare være en person i din klasse, men som du ikke har noget at
gøre med. I stedet kan du fokusere på dine venner og veninder, som du gerne vil
have en relation til. 


Men jeg kan
selvfølgelig tage fejl :)

Så for at svare på
dit spørgsmål: Jeg ville tage en snak med din lærer om det hele. Du må fortælle
hende, at du virkelig ikke ønsker at komme i klasse kun med hende alene. Det
kan godt være, at din klasse synes, at i arbejder godt sammen, men derfor må du
være ærlig og direkte fortælle hende, hvordan du har det. Det er den eneste
måde, at hun kan tage det med i overvejelserne. 

Så for at opsummere:
Du må fortælle din lærer, hvad du ønsker og hvorfor. Men jeg synes, at du skal
tænke over, hvorfor det fylder så meget for dig et helt år inden, at det skal
ske. 

Jeg håber, at du kan
bruge mit svar :)  Al held og lykke
herfra! 


VH.  
Gustav

 

Hej med dig,

Jeg kan godt forstå, at det er en træls situation at stå i, fordi du selvfølgelig godt vil være loyal overfor din bedste veninde, men samtidig synes jeg, at det er vigtigt, at du gør, hvad du selv har lyst til. Hvis du føler, at du kommer godt ud af det med hende, så er der intet forkert i at tilbringe tid med hende. At din bedsteveninde og din nye veninde ikke kommer godt ud af det med hinanden eller har haft problemer, er ikke noget, der som sådan behøver at vedrøre dig. Så længe at du gør det klart for dem, at du holder af dem og elsker at tilbringe tid med dem begge, så vil de forhåbentligt også have forståelse og respekt for det. Ellers kan du jo forsøge at få dem til at snakke sammen, således at de begge kan få talt ud og løst deres tidligere konflikter. Selv hvis det ikke lykkes dem at få problemerne løst, så ved du i det mindste, at du har prøvet at gøre noget ved situationen.

Håber det hjalp lidt.

Venligste hilsner   
Zhino :)

 